Tehniskā specifikācija/Tehniskais piedāvājums
Atklāts konkurss „ Automašīnu pilna servisa ilgtermiņa noma Vidzemes un Pierīgas reģionālās administrācijas vajadzībām”, identifikācijas Nr. DAP 2024/18-AK
Iepirkuma 2.daļa: Vienas Mb (mazā daudzfunkciju) klases automašīnas pilna servisa ilgtermiņa noma uz 48 (četrdesmit astoņiem) mēnešiem

1. Līguma darbības termiņš ir 48 (četrdesmit astoņi) mēneši no līguma abpusējas parakstīšanas vai līdz līguma summas apguvei, atkarībā no tā, kurš no nosacījumiem iestājas pirmais.
2. Automašīnu piegādes termiņš un pieņemšanas/nodošanas vieta: 30 dienu laikā no pieprasījuma nosūtīšanas dienas uz e-pastu. Vieta- Meža māja, Ķemeri, Jūrmala.
3. Iznomātājs visā līguma darbības termiņā nodrošina un līgumcenā ietver:
3.1.  nomas maksu par automašīnām un to ekspluatāciju; 
3.2. automašīnu reģistrācijas un ikgadējo tehnisko apskašu izmaksas valsts akciju sabiedrības “Ceļu satiksmes drošības direkcija” (turpmāk – CSDD) pakalpojumu izmaksas un citas izmaksas);
3.3. maksājamos nodokļus un nodevas (izņemot PVN), kuru apliekamie objekti ir automašīnas, kā arī citus nodokļus un nodevas, kas tieši vai netieši ir saistīti ar līguma izpildi;
3.4. automobiļu civiltiesiskās atbildības obligāto apdrošināšanu ar darbību Baltijas valstu teritorijā un apdrošināšanas gadījumu administrēšanu (un izsniedz nomniekam polisi un noteikumus);
3.5. automobiļu brīvprātīgo sauszemes transportlīdzekļu apdrošināšanu (KASKO) un apdrošināšanas gadījumu administrēšanu atbilstoši tehniskajai specifikācijai (un izsniedz nomniekam polisi un noteikumus);
3.6. tehnisko apkopju izdevumus, automobiļu ražotāja noteikto garantiju nodrošināšanas izdevumus un izdevumus, kas ir nepieciešami, lai nopirktu vai apmainītu automobiļa detaļas un materiālus, ja tiem nav noteikta ražotāja vai pārdevēja garantija vai tiem par iemeslu nav apdrošināšanas gadījums;
3.7. normāla nolietojuma un nodiluma rezerves daļu un remontdarbu (visi nepieciešamie remontdarbi, kuru cēlonis ir automobiļu vai to daļu nolietojums un (vai) defekti automobiļu pareizas ekspluatācijas laikā), tehnoloģisko šķidrumu un tiem pielīdzināto šķidrumu (izņemot degviela un logu mazgāšanas šķidrumu) un citu materiālu izmaksas;
3.8. izdevumus par normatīvajos aktos par ceļu satiksmi noteikto automobiļu riepu nodrošināšanu, to nomaiņu, uzglabāšanu un iznīcināšanu (t.sk. arī tam nepieciešamo servisa pakalpojumu izmaksas);
3.9. tehniskās palīdzības servisa (7 (septiņas) dienas nedēļā, 24 (divdesmit četras) stundas diennaktī) uz ceļa nodrošinājuma izdevumi (t.sk. automobiļa nogādāšanas uz vietu, kur tiks veikti automobiļa remontdarbi, izmaksas);
3.10. maiņas automobiļa nodrošināšanas izdevumi uz tehnisko apkopju un/vai remontu veikšanas laiku, ja šāds remonts un/vai tehniskā apkope ilgst vairāk kā 2 (divas) darba dienas.
4. Nomnieks:
4.3.  sedz izdevumus par automašīnas mazgāšanu un salona tīrīšanu;
4.4.  sedz izdevumus par riepu un disku bojājumus, ja bojājumu izmaksu segšana nav iekļauta automobiļa apdrošināšanas (KASKO) polisē;
4.5.  sedz soda naudas sakarā ar automašīnas vadītāja izdarītu normatīvā akta pārkāpumu;
4.6.  sedz izdevumus, kas rodas, nomniekam uzstādot jebkurus piederumus automobilī un tos uzturot, ja tie nav noteikti tehniskajā specifikācijā;
4.7.  sedz izdevumus par automašīnas remontiem, kas nav saistīti ar normālu nolietojumu un pareizu ekspluatāciju;
4.8.  nomas termiņa laikā saudzīgi saglabāt ar automobiļa lietošanu saistīto dokumentāciju, ko nomnieks ir saņēmis kopā ar automobili;
4.9.  nekavējoties kopš konstatēšanas (bet ne vēlāk kā 24 stundu laikā) paziņot iznomātājam, ja:
4.9.1. automobilis ir pazudis, bojāts, daļēji vai pilnīgi iznīcināts;
4.9.2. iegūta informācija par automobiļa iznīcināšanas, zaudēšanas vai bojāšanas draudiem;
4.9.3. pazudusi vai bojāta automobiļa dokumentācija;
4.10.  piecu dienu laikā informēt iznomātāju, ja:
4.10.1. mainījusies nomnieka šajā līgumā norādītā atrašanās vieta, bankas rekvizīti vai citi rekvizīti;
4.10.2. paredzēta vai notikusi nomnieka reorganizācija;
4.10.3. ir citi svarīgi notikumi, kas ietekmē nomnieka šī līguma saistību izpildi, un šai sakarā nomniekam jāpaziņo par veicamajiem pasākumiem un līdzekļiem;
4.11.  nomas termiņa beigās vai līgumam beidzoties pirms termiņa, nomniekam jāatdod automobilis iznomātājam tādā komplektācijā, kādā to sākotnēji saņēma nomnieks, ņemot vērā normālo nolietojumu.
5. Iznomātājs nodrošina automobiļu brīvprātīgo sauszemes transportlīdzekļu apdrošināšanu (KASKO) un apdrošināšanas gadījumu administrēšanu, ņemot vērā:
5.3. ka pašrisks Nomniekam nav lielāks par EUR 150,00;
5.4. ar apdrošinājuma summu ne zemāku par automobiļu vērtību un kā apdrošināšanas atlīdzības saņēmēju uzrādot iznomātāju;
5.5. ar darbību Baltijas valstu teritorijā;
5.6. bez ierobežojuma automobiļiem nakts laikā atrasties neapsargātā teritorijā;
5.7. Bez pašriska attiecībā uz: bojājumiem sadursmē ar meža dzīvniekiem, nobraucot no ceļa, kā arī riepām/diskiem, iebraucot bedrē un Transportlīdzekļa logu, lukturu, spoguļu stiklu bojājumiem, kas radušies, ceļu satiksmē, citam transportlīdzeklim no ceļa uzraujot priekšmetus
6. Iznomātājam, veicot KASKO apdrošināšanu, apdrošina vismaz šādus riskus:
6.3.  Transportlīdzekļa (ieskaitot aprīkojumu) pilnīgas bojāejas gadījums;
6.4. Transportlīdzekļa (ieskaitot aprīkojumu) zādzības/laupīšanas gadījums;
6.5. bojājumi, kas radušies ceļu satiksmes negadījumā un Transportlīdzeklim (ieskaitot aprīkojumu) piedaloties ceļu satiksmē (t.i. ceļu satiksmē vai citā vietā, kur iespējama Transportlīdzekļa braukšana), tai skaitā, ja ir notikusi, sadursme ar šķērsli vai citu transportlīdzekli, iebraukšana bedrē (riepu, riteņu disku un dekoratīvo uzliku bojājumi), uzbraukšana gājējam vai dzīvniekam, vai putnam, Transportlīdzekļa apgāšanās, attiecībā uz bojājumiem sadursmē ar meža dzīvniekiem, nobraucot no ceļa, kā arī riepām/diskiem, iebraucot bedrē);
6.6. bojājumi, kas radušies Transportlīdzeklim (ieskaitot aprīkojumu) ugunsgrēka gadījumā un/vai eksplozijas gadījumā;
6.7. bojājumi, kas radušies Transportlīdzeklim (ieskaitot aprīkojumu) dabas stihiju (tai skaitā vētra, zibens spēriens, krusa) iedarbības rezultātā;
6.8. bojājumi, kas radušies Transportlīdzeklim (ieskaitot aprīkojumu) krītošu priekšmetu un/vai uzlijušu vielu iedarbības rezultātā;
6.9. bojājumi, kas radušies Transportlīdzeklim (ieskaitot aprīkojumu) trešās personas prettiesiskas rīcības gadījumā;
6.10. Transportlīdzekļa logu, lukturu, spoguļu stiklu bojājumi, kas radušies, ceļu satiksmē, citam transportlīdzekļim no ceļa uzraujot priekšmetus;
6.11. hidrotrieciens;
6.12. Transportlīdzekļa daļu/detaļu, iekārtu, ierīču un mezglu (ieskaitot aprīkojumu) zādzības/laupīšanas gadījums;
6.13. palīdzības uz ceļa un aizvietošanas transportlīdzekļa nodrošināšana;
6.14. degvielas padeves sistēmas tīrīšana;
6.15. valsts reģistrētās numura zīmes pazaudēšana vai zādzība;
6.16. atslēgu un signalizācijas pulšu aizvietošana pazaudēšanas vai zādzības gadījumā;
6.17. automobiļa reģistrācijas apliecības pazaudēšana vai zādzība;
6.18. bojājumi, kas radušies Transportlīdzeklim atrodoties automazgātuvē/servisā.

	Nr.p.k.
	Rādītājs, pazīme
	Prasība

	1
	Nomājamo automobiļu skaits
	1

	2
	Automobiļa klase
	Mb mazā daudzfunkciju (saskaņā ar Auto asociācijas automobiļu klasifikatoru)

	3
	Līguma/nomas termiņš
	 48 mēneši

	4
	Paredzamais nobraukums nomas periodā
	100 000

	5
	Izlaiduma gads
	ne vecāka kā 2023.gads

	6
	Automobiļa nobraukums saņemšanas brīdī
	 ne vairāk kā 20 000 km

	7
	Virsbūves tips
	Pasažieru furgons

	8
	Automobiļa vizuālais stāvoklis saņemšanas brīdī
	Bez detaļu un krāsojuma bojājumiem,  nav bojāta ceļu satiksmes negadījumā (CSN), salons bez traipiem un bojājumiem un bez defektiem, izņemot detaļu normālu nodilumu un nolietojumu

	9
	Sēdvietu skaits (gab.)
	ne mazāk kā 5

	10
	Dzenošo tiltu skaits, piedziņa
	1 (viens), priekšpiedziņa

	11
	Degvielas veids
	Benzīns vai dīzeļdegviela

	12
	Dzinēja jauda (kW)
	ne mazāk kā 75

	13
	Pārnesumkārbas veids
	Mehāniskā vai automātiskā

	14
	Pārnesumu skaits
	ne mazāk kā 5

	15
	Patēriņš kombinētajā ciklā (l/100 km). Pēc WLTP metodikas.
	ne vairāk kā 7,0

	16
	CO2 emisija kombinētā ciklā (g/km)
Pēc WLTP metodikas.

	Ne vairāk kā 175 g/km

	17
	Slāpekļa oksīda (NO) emisiju apjoms, g/km
Metānu nesaturošo ogļūdeņražu (NMHC) emisiju apjoms, g/km
Cieto daļiņu (PM) emisiju apjoms, g/km
	Atbilstība vismaz EURO 6 standartam

	18
	Riepas
	Automašīnai jābūt aprīkotai ar sezonai atbilstošām riepām

	19
	Obligātais aprīkojums un prasības
	· medicīniskā aptieciņa, ugunsdzēšamais aparāts, piespiedu apstāšanās zīme, atstarojošā veste;
· rezerves ritenis;
· rezerves riteņu nomaiņas instrumentu komplekts;
– kondicionieris;
 - gumijas paklāji salonā; 
 - signalizācija, kas atbilst Kasko prasībām; 


	20
	Obligātā prasība
	· Derīga tehniskā apskate;
· transportlīdzekļa reģistrācija, numurzīmes, apskates uzlīme;
· Apdrošināšanas gadījumu administrēšana;
· Līdzvērtīgs aizvietošanas transportlīdzeklis no 48 h;
· Tehnisko apkopju un remontdarbu veikšana un administrēšana;
· Apmaksāts transportlīdzekļa ekspluatācijas nodoklis;
· Tehniskā apskate;
· Ziemas un vasaras riepu iegāde, glabāšana un maiņas izmaksas visam nomas periodam jāiekļauj piedāvājuma cenā.

	21
	Automašīnas piegāde nomniekam uzsākot automašīnas nomu
	Iekļauts nomas maksā

	22
	Diennakts (24stundu) palīdzības dienests
	Iekļauts nomas maksā

	23
	Garantija (laika garantija/nobraukuma garantija)
	4 gadi / 100 000 km

	24
	Citi noteikumi
	Automašīna remonti, tehniskās apkopes un reģistrācijas izmaksas CSDD, transporta līdzekļa nodevas un nodokļi, kā arī OCTA un KASKO apdrošināšanas, ar pašrisku ne lielāku par 150,00 EUR, izmaksas visam nomas periodam jāiekļauj piedāvājuma cenā.

	25
	Tehnisko apkopju un remontdarbu veikšanas vieta
	Ne tālāk kā 60 km no Ķemeriem

	26
	Maksa par paredzamā nobraukuma pārsniegumu – EUR/km
	0,12 EUR/km bez PVN

